
VLADA REPUBLIKE HRVATSKE

[bookmark: _GoBack]	Zagreb, 29. rujna 2026.


PREDLAGATELJ:	Ministarstvo zaštite okoliša i zelene tranzicije


PREDMET: 	Prijedlog odluke o davanju suglasnosti na Odluku Upravnog odbora Fonda za zaštitu okoliša i energetsku učinkovitost za sklapanje ugovora o nabavi usluge uklanjanja i zbrinjavanja i/ili oporabe nepropisno odloženog otpada u Samoboru

[bookmark: _Hlk216160950]Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 22. stavkom 2. Zakona o Fondu za zaštitu okoliša i energetsku učinkovitost („Narodne novine“, br. 107/03. i 144/12.) i člankom 13. stavkom 1. podstavkom 2. Statuta Fonda za zaštitu okoliša i energetsku učinkovitost („Narodne novine“, broj 39/26.), Vlada Republike Hrvatske je na sjednici održanoj                  
                            2026. godine donijela 


O D L U K U

o davanju suglasnosti na Odluku Upravnog odbora Fonda za zaštitu
 okoliša i energetsku učinkovitost za sklapanje ugovora o 
nabavi usluge uklanjanja i zbrinjavanja i/ili oporabe nepropisno odloženog otpada u Samoboru


I.

[bookmark: _Hlk170221443][bookmark: _Hlk170221243][bookmark: _Hlk170221286][bookmark: _Hlk170221298]         		Daje se suglasnost na Odluku Upravnog odbora Fonda za zaštitu okoliša i energetsku učinkovitost (KLASA: 024-04/26-03/6, URBROJ: 563-01/69-26-2) od 2. rujna 2026., za sklapanje ugovora o nabavi usluge uklanjanja i zbrinjavanja i/ili oporabe nepropisno odloženog otpada u Samoboru, između Fonda za zaštitu okoliša i energetsku učinkovitost i trgovačkog društva EKO-FLOR PLUS d.o.o. (OIB: 50730247993), Mokrice 180c, 49243 Oroslavje, na razdoblje od 12 mjeseci, na ukupan iznos od 1.921.040,00 eura bez PDV-a, odnosno 2.401.300,00 eura s PDV-om.

II.

Ova Odluka stupa na snagu danom donošenja.


Klasa: 		
Urbroj:		

Zagreb, 	           2026.


 							                PREDSJEDNIK

								mr. sc. Andrej Plenković










O b r a z l o ž e n j e 

        	Upravni odbor Fonda za zaštitu okoliša i energetsku učinkovitost je na sjednici održanoj dana 2. rujna 2026. donio Odluku (KLASA: 024-04/26-03/6, URBROJ: 563-01/69-26-2) kojom se daje suglasnost direktoru Fonda da po stupanju na snagu navedene Odluke i po izvršnosti Odluke o odabiru (KLASA: 406-07/26-03/4, URBROJ: 563-10/83-26-74) od 24. kolovoza 2026., u otvorenom postupku nabave E-VV-6/2026/R3 – Usluga uklanjanja i zbrinjavanja i/ili oporabe nepropisno odloženog otpada u Samoboru, s odabranim ponuditeljem EKO-FLOR PLUS d.o.o. (OIB: 50730247993), Mokrice 180c, 49243 Oroslavje, sukladno ponudi 06072026 od 6. srpnja 2026., sklopi Ugovor o nabavi usluge uklanjanja i zbrinjavanja i/ili oporabe nepropisno odloženog otpada u Samoboru, na razdoblje od 12 mjeseci, na ukupan iznos od 1.921.040,00 eura bez PDV-a, odnosno 2.401.300,00 eura s PDV-om. Ugovorom će se, u skladu s općim aktima Fonda, regulirati međusobna prava i obveze ugovornih strana, a naročito uvjeti i način isplate sredstava, te način praćenja namjenskog korištenja sredstava Fonda.
       	 Sredstva Fonda iz točke I. navedene Odluke osigurana su Odlukom o raspodjeli rezultata i načinu korištenja viška prihoda u 2026. godini (KLASA: 024-04/26-03/3, URBROJ: 563-01/69-26-4) od 30. ožujka 2026., na aktivnosti K200008 – Ostali projekti i programi zaštite okoliša, izvor 341 (43), a odnose se na stavku 3299 – Ostali nespomenuti rashodi poslovanja. 
Odredbom članka 22. stavka 2. Zakona o Fondu za zaštitu okoliša i energetsku učinkovitost („Narodne novine“, br. 107/03. i 144/12.), propisano je da Fond ne može bez suglasnosti Vlade Republike Hrvatske, odnosno tijela koje ona odredi, ugovoriti poslove čija vrijednost prelazi iznos utvrđen Statutom Fonda, dok je odredbom članka 13. stavka 1. podstavka 2. Statuta Fonda za zaštitu okoliša i energetsku učinkovitost („Narodne novine“, broj 39/26), propisano da Upravni odbor odlučuje uz suglasnost Vlade Republike Hrvatske o sklapanju pravnih poslova čija pojedinačna vrijednost prelazi sveukupan iznos od 1.330.000,00 eura, u koji iznos nije uračunat PDV.
Slijedom navedenog, temeljem članka 31. stavka 2. Zakona o Vladi Republike Hrvatske („Narodne novine“ broj 150/11., 119/14., 93/16., 116/18., 80/22. i 78/24.), odlučeno je kao u izreci ove Odluke.

